《契友夜酌联句》
宋代·赵汝域

银烛清谈久，乡情异路真。醉能忘世故，狂欲静风尘。

细踏梅花月，长讴栗里春。不知时节换，诗句得来新。

作者简介：赵汝域（一一七二～一二五○），字守礼，缙云（今属浙江）人。宁宗嘉定元年（一二○八）进士，调真州判官。历福建节度推官，知武宁县，通判兴化府、越州。理宗淳祐十年卒，年七十九。事见《缙云赵氏总祠志》卷一、《五云赵氏宗谱》卷三。今录诗四首。